**Ռադմիլա Շեկերինսկա** (մակեդոներեն՝ Радмила Шекеринска Јанковска, հունիսի 10, 1972(1972-06-10), Սկոպիե, Մակեդոնիայի Սոցիալիստական Հանրապետություն, ՀՍՖՀ), հյուսիսմակեդոնացի պետական գործիչ, 2004 թվականին Մակեդոնիայի Հանրապետության վարչապետ։

Կենսագրություն
--------------

Ռադմիլա Շեկերինսկան ծնվել է 1972 թվականի հունիսի 10-ին Սկոպիեում։ 1995 թվականին Սկոպիեում ավարտել է Սուրբ Կյուրեղ և Մեթոդիոսի համալասարանի էլեկտրատեխնիկական ֆակուլտետը։ 1996 թվականին աշխատել է Բաց հասարակություն ինստիտուտի հասարակության հետ կապերի օգնական։ 1997 թվականից մինչև 2002 թվականը էլեկտրատեխնիկայի ամբիոնում օգնական է եղել։

2007 թվականին Միացյալ Նահանգների Թաֆթս համալսարանի «Ֆլեթչեր» իրավունքի և դիվանագիտության դպրոցում ավարտել է մագիստրատուրան։

Տիրապետում է անգլերենին և ֆրանսերենին, էլեկտրատեխնիկայի հետ կապված մի շարք գիտանական աշխատանությունների հեղինակ։

Քաղաքական կարիերա
-----------------

1993 թվականին Շեկերինսկան մի քանի անգամ ընտրվել է Մակեդոնիայի սոցիալ-դեմոկրատական միության ղեկավար գրասենյակի անդամ։ 1995 թվականից համարվում է Մակեդոնիայի սոցիալ-դեմոկրատական միության պրեզիդիումի անդամ, իսկ 1999 թվականին ընտրվել է այդ կուսակցության արտաքին գործերի քարտուղարի տեղակալ։ 1995 թվականից մինչև 1999 թվականն իրականացրել է Մակեդոնիայի սոցիալ-դեմոկրատական երիտասարդական միության նախագահի պարտականությունները։ 2006 թվականի նոյեմբերի 5-ին նա ընտրվել է կուսակցության նախագահ, սակայն 2008 թվականի գարնանն արտահերթ ընտրություններից հետո, որում կուսակցությունը պարտություն է կրել, նույն տարվա սեպտեմբերի 19-ին հրաժարական է տվել։ Կուսակցության ժամանակավոր նախագահ էր ընտրվել նրա տեղակալներից մեկը՝ Զորան Զաևը։

1996 թվականից մինչև 1998 թվականը Շեկերինսկան համարվել է Սկոպիեի քաղաքական խորհրդի անդամ։ 1998 թվականին ընտրվել է Մակեդոնիայի Հանրապետության Ժողով։ 2002 թվականին կրկին ընտրվել է Ժողովի պատգամավոր և Բրանկո Ցրվենսկովսիի կառավարությունում միանգամից նշանակվել է Մակեդոնիայի Հանրապետության վարչապետի եվրոպական ինտեգրման և արտաքին օգնության համակարգման տեղակալ։

Ցրվենսկովսիի երկրի նախագահ ընտրվելուց հետո Ռադմիլա Շեկերինսկան 2004 թվականի մայիսից մինչև հունիսը իրականացրել է կառավարության առաջնորդի պարտանականությունները, մինչև վարչապետ Հարի Կոստովի նշանակումը։ Կոստովի հրաժարականից հետո Ռադմիլան որոշ ժամանակով կրկին իրականացրել է երկրի վարչապետի պարտականությունները։ Կոստովի և Բուչկովսկիի կառավարություններում մնացել է փոխվարչապետի պաշտոնում։

2009 թվականի հունիս - հուլիս ամիսներին Եվրոպայի անվտանգության և համագործակցության կազմակերպության Ժողովրդավարական հաստատությունների և մարդու իրավունքների գրասենյակի Կիրգիզիայում նախագահական ընտրություններին հետևելու առաքելությունը։

2017 թվականից հունիսի 1-ից համարվում է Հյուսիսային Մակեդոնիայի պաշտպանության նախարարը։

Ընտանիք
-------

Ռադմիլա Շեկերինսկան 2006 թվականից ամուսնացած է բիզնեսմեն Բոժիդար Յանկովսկի հետ, երեխաներ չունեն։

Ծանոթագրություններ
------------------

1. 1 2 3 4  The International Who's Who of Women 2006 — Routledge, 2005. — ISBN 978-1-85743-325-8
2. ↑  «Sekerinska elected leader of Macedonia's main opposition party»։ Վերցված է հունիսի 28, 2017
3. ↑  SDSM elects new president, SETimes
4. ↑  «European Commission - PRESS RELEASES - Press release - EUROPEAN COUNCIL BRUSSELS  
15 & 16 December 2005  
PRESIDENCY CONCLUSIONS»։ *europa.eu*։ Վերցված է հունիսի 28, 2017
5. ↑  «NATO Hold Line Afghanistan Secretary Mattis»։ *www.c-span.org*։ May 1, 2018
6. ↑  «Radmila Šekerinska - Google Scholar»։ *scholar.google.com*։ Վերցված է հունիսի 28, 2017
7. ↑  «Социјалдемократски Сојуз на Македонија»։ Արխիվացված է օրիգինալից սեպտեմբերի 27, 2007-ին։ Վերցված է հունիսի 28, 2017  `|url-status=` պարամետրը գոյություն չունի (օգնություն)
8. ↑  «Mattis, Macedonian Defense Minister Reaffirm Defense Relationship»։ *U.S. DEPARTMENT OF DEFENSE*
9. ↑  Members European Council on Foreign Relations.
10. ↑  Македония: затишье перед бурей

Արտաքին հղումներ
----------------

* Радмила Шекеринская на сайте Собрания Республики Македонии(մակեդ.)
* Šekerinska's profile on the government's official website (անգլ.)
* "Sekerinska elected leader of Macedonia's main opposition party" 6 November 2006 on setimes.com (անգլ.)
* Women Prime Ministers 1945 - 2007 Archived 2012-05-26 at Archive.is (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1168155479 · VIAF: 566153895170902410008 · WorldCat VIAF: 566153895170902410008 |

 |